cyanic-selkie/wikianc huggingface dataset:
জানাবাজার
স্মারক ও স্মরণ
বর্তমানে মঙ্গোলিয়ার সবচেয়ে উল্লেখযোগ্য ঐতিহাসিক চরিত্রের অন্যতম হিসাবে জানাবাজারকে বিবেচনা করা হয় যিনি পুরো মঙ্গোলিয়া জুড়ে তিব্বতীয় বৌদ্ধধর্মের প্রচারের ক্ষেত্রে এটিকে মঙ্গোলিয়দের অনুভূতি যথাযতভাবে প্রতিফলিত করার জন্য পুনআকৃতি দান করেন, যার ফলে মঙ্গোলদের একটি অনন্য সাংস্কৃতিক পরিচয় প্রতিষ্ঠিত হয়েছে। তার শৈল্পিক কাজগুলি সাধারণত মঙ্গোলিয়ের নান্দনিক বিকাশের প্রতিফলক হিসাবে বিবেচিত হয় এবং ১৭দশ শতকের শেষের দিকে মঙ্গোলদের মধ্যে একটি সাংস্কৃতিক পুনর্জাগরণের প্রভাবক হিসাবে কাজ করে। এমনকি দেশের সমাজতান্ত্রিক যুগেও (১৯২১-১৯৯১) তিনি একজন বিশিষ্ট পণ্ডিত (তার ধর্মীয় ভূমিকা অনালোচিত হতো) হিসাবে স্বীকৃতি পেয়েছিলেন এবং তার শৈল্পিক ও সাংস্কৃতিক কৃতিত্বের জন্য স্বীকৃত ছিলেন। তবে রাজনৈতিক ব্যক্তিত্ব হিসেবে সমাজতান্ত্রিক কর্তৃপক্ষ জানাবাজারকে জনগণের নিকট একজন বিশ্বাসঘাতক এবং প্রতারক হিসেবে চিত্রিত করে যিনি মাঞ্চুর নিকট মঙ্গোলিয়ার সার্বভৌমত্ব সমর্পণ করার জন্য দায়ী। তথাপি, সমাজতান্ত্রিক যুগের পরবর্তীতে তার কর্মকান্ডকে পুনর্মূল্যায়িত করা হয়েছে যেখানে কুইং এর নিকট খলখার সমর্পন সংক্রান্ত আলোচনার কাজটি মঙ্গোলিয়ার দীর্ঘমেয়াদী স্বার্থে জন্য লাভজনক হিসাবে বিবেচিত হয় এবং তিনি সাধারণতঃ ১৬৯১ সালে তার পালিত ভূমিকার জন্য বিশেষভাবে বিবৃত হন।
১৯৬৫ সালে মঙ্গোলিয়ার রাজধানী উলানবাটরে “জানাবাজার মিউজিয়াম অব ফাইন আর্টস” প্রতিষ্ঠা করা হয় যেখানে তার করা কাজগুলির সর্বাধিক সংগ্রহ রয়েছে। ১৯৭০ সালে জানাবাজার বৌদ্ধ বিশ্ববিদ্যালয় প্রতিষ্ঠা করা হয়েছে উলানবাটরে এবং একটি প্রধান রাস্তা ওনডোর গেগিন জানাবাজার (Өндөр Гэгээн Занабазарын гудамж) রাজধানীর কেন্দ্রস্থলে অবস্থিত। ২০০৯ সালে ডাইনোসর একটি প্রজাতি জানাবাজার নামে নামকরণ করা হয় যেটির অবশিষ্টাংশ মঙ্গোলিয়াতে আবিষ্কৃত হয়।
দেবনহাল্লি
দেবানহাল্লি, ভারতের কর্ণাটক রাজ্যের বেঙ্গালুরু গ্রামীণ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৮০ মিটার (২৮৮৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে দেবানহাল্লি শহরের জনসংখ্যা হল ২৩,১৯০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে দেবানহাল্লি এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
মাকোতো ওকাজাকি
মাকোতো ওকাজাকি (岡崎 慎, Makoto Okazaki; জন্ম: ১০ অক্টোবর ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
মাকোতো ওকাজাকি ১৯৯৮ সালের ১০ই অক্টোবর তারিখে জাপানের কিতায় জন্মগ্রহণ করেছেন এবং সেখানেই তার শৈশব অতিবাহিত করেছেন।
কেপ টাউন
কেপ টাউন (Kaapstad ; iKapa, Kaapstad)   দক্ষিণ আফ্রিকার একটি শহর। জনসংখ্যার দিক থেকে এটি দেশের ৩য় বৃহত্তম শহর। এটি পশ্চিম কেপ প্রদেশর প্রাদেশিক রাজধানী, এবং দক্ষিণ আফ্রিকার সংসদীয় রাজধানী। এখানে দেশের সংসদ ও অনেক সরকারি দপ্তর অবস্থিত।
ইতিহাস
বাম|থাম্ব|পর্তুগিজ অভিযাত্রী বার্টোলোমিউ ডায়াস ১৪৮৮ সালে কেপ পয়েন্টে ক্রস রোপণ করছেন কেপ টাউন শহরের পত্তন হয় পূর্ব আফ্রিকা, ভারত ও এশিয়া মহাদেশগামী ওলন্দাজ জাহাজের জ্বালানী কেন্দ্র হিসাবে। ১৬৫২ সালের ৬ই এপ্রিল জ্যান ভান রিবেকের আগমণের মাধ্যমে সাহারা মরুভূমির দক্ষিণে প্রথম স্থায়ী ইউরোপীয় আবাসস্থল স্থাপিত হয়। জোহানেসবার্গের প্রসারণের পূর্ব পর্যন্ত এটিই দক্ষিণ আফ্রিকার জনবহুলতম শহর ছিল।
জনউপাত্ত
দক্ষিণ আফ্রিকার ২০০১ সালের আদম শুমারি অনুসারে এই শহরের জনসংখ্যা ২৯ লাখ। এর মোট এলাকার পরিমাণ ২,৪৯৯ বর্গ কিমি (৯৬৫ বর্গ মাইল]), যা দক্ষিণ আফ্রিকার অন্য সব শহরের চাইতে বড়। এখানকার জনসংখ্যার ঘনত্ব১,১৫৮/বর্গ কিমি (২,৯৯৯/ বর্গ মাইল)।
খেলাধুলা
নিউল্যান্ডস ক্রিকেট গ্রাউন্ড শহরের প্রধান স্টেডিয়াম। ভার্নন ফিল্যান্ডার ও তেম্বা বাভুমা শহরে জন্মগ্রহণকারী নামী ক্রিকেটার।
পর্যটন
কেপ টাউন প্রাকৃতিক সৌন্দর্য ও এখানকার বন্দরের জন্য বিখ্যাত। এখানে কেপ পয়েন্ট, টেবিল পর্বত সহ আরো অনেক দর্শনীয় স্থান রয়েছে। ভৌগোলিক বৈচিত্র্যের দিক থেকে এটিকে বিশ্বের সুন্দরতম শহরগুলির মধ্যে গণ্য করা হয়। এটি দক্ষিণ আফ্রিকার সবচেয়ে জনপ্রিয় পর্যটন কেন্দ্র।
ব্রহ্মলোক
ব্রহ্মলোক (ब्रह्मलोक, ) বা সত্যলোক হল হিন্দু দেবতা ব্রহ্মার বাসস্থান।  পুরাণে একে ব্রহ্মপুর নামেও উল্লেখ করা হয়েছে। ব্রহ্মলোক, প্রজাপতি লোক থেকে ৬০,০০০,০০০ মাইল উপরে। হিন্দুধর্মে অনুসারে, এটি জাগতিক জগতের সর্বোচ্চ অংশ, যেখানে ব্রহ্মা ও বিশুদ্ধ আত্মাগণের উপস্থিতি রয়েছে।
বিবরণ
বৌদ্ধধর্ম-এ ব্রহ্মলোককে উচ্চতম স্বর্গীয় জগৎ বলা হয়। এখানে ব্রহ্মাগণ বাস করেন । এটি বিশটি অংশ দ্বারা গঠিত, যথা:
চারটি অরুপ লোক বাদে বাকী সকল আবাস রূপ জগতের মধ্যে শ্রেণীবদ্ধ করা হয়েছে (যার বাসিন্দারা জড় পার্থিব জগতের অন্তর্ভুক্ত।) ব্রহ্মলোকের অধিবাসীরা ইন্দ্রিয়জাত কামনা থেকে মুক্ত। ব্রহ্মলোকে কেবলমাত্র উচ্চতর দেবতা বা উচ্চতর স্বর্গীয় প্রাণীকে ব্রহ্মা বলা হয়। ধ্যানের ফলে অর্জিত মহাপুণ্যের ফলভোগাকাঙ্ক্ষী ব্রহ্মলোকে উৎপন্ন হন। জাতক কাহিনীতে তপস্বীদের এরকম বিভিন্ন দৃষ্টান্তও রয়েছে। তারা ধ্যান অনুশীলন করার ফলে তাদের ব্রহ্মলোকে মৃত্যুর পরে পুনর্জন্ম হয়েছিল। তদ্ব্যতীত এটি বিশ্বাস করা হয় এক কপ্পের শেষে বিশ্বের অবশিষ্ট অংশ ধ্বংস হয়ে গেলেও ব্রহ্মলোক বিদ্যমান থাকবে এবং পৃথিবীতে জন্ম নেওয়া প্রথম প্রাণীরা আবাসার ব্রহ্মলোক থেকে আসবে। এখানে ব্রহ্মাদেরকে পৃথিবী পরিদর্শন করা এবং মানুষের কার্যকলাপ দর্শনে আগ্রহী বলে উপস্থাপন করা হয়েছে। এ জন্যই মহানিপাত জাতকে ভগবান ব্রহ্মা-নারদ কাহিনীতে রাজা অঙ্গতির মতবাদ দূর করতে নারদ ব্রহ্মলোক থেকে অবতীর্ণ হন ।
কখনো কখনো ব্রহ্মলোক বলতে শাশ্বত বৈকুণ্ঠ কে বোঝায়, যা সৃষ্টি বা জড় জগতের মধ্যে অবস্থিত নয় এবং এটি পরমাত্মার বাসস্থান নামেও বিখ্যাত। উপনিষদ-এ এই পরমাত্মার বাসস্থানকেই ব্রহ্মলোক বলা হয়েছে। "ব্রহ্ম-লোকঃ এষ আত্ম-লোকঃ ব্রহ্মলোক হল পরমাত্মার আবাস।"
ছান্দোগ্য উপনিষদের ৮.১.১ শ্লোকে উল্লেখ করা হয়েছে: "যদি তারা তাকে বলে: "এখন, বাসস্থান সম্পর্কে বলুন। এই ব্রহ্মনগরে ছোট পদ্ম এবং এর মধ্যে ছোট আকাশ আছে - এর মধ্যে কী আছে যা অনুসন্ধান করা উচিত এবং সেখানে কী আছে যা ব্যক্তির অনুধাবন করা উচিত?" তারপর তিনি (আচার্য) বলবেন: "প্রকৃতপক্ষে এই বিশাল আকাশ যতদূর প্রসারিত হয়, ততদূর পর্যন্ত হৃদয়ের মধ্যে আকাশকে প্রসারিত করে। স্বর্গ ও পৃথিবী উভয়ই এর মধ্যে রয়েছে, অগ্নি এবং বায়ু, সূর্য ও চন্দ্র উভয়ই সেখানে রয়েছে। বিদ্যুৎ ও নক্ষত্র; তথা এই পৃথিবীতে যা কিছু আছে (অর্থাৎ মূর্ত প্রাণী) এবং যা কিছু নেই, তারই মধ্যে (হৃদয়াকাশে) সকল বস্তু রয়েছে "।"
ভগবদ্গীতার অষ্টম ও পঞ্চদশ অধ্যায়ে ভগবান কৃষ্ণ ব্রহ্মলোক সম্পর্কে বর্ণনা করেছেন।  ব্রহ্মলোক হচ্ছে আনন্দপূর্ণ ও চিরস্থায়ী ফুলের বাগান। বেদান্ত অনুসারে ব্রহ্মলোক হলো অসীম খাঁটি চেতনা-সুখের নিত্য ও স্থায়ী চূড়ান্ত বাস্তবতা ও গন্তব্য। ব্রহ্মলোকের সর্বত্র বিশাল বিশাল পদ্মফুল রয়েছে এবং এগুলির মধ্যে ঐশ্বরিক শক্তি প্রবাহিত হয়। এটির কেন্দ্রে ব্রহ্মপুর। ব্রহ্মপুরে বিশাল প্রাসাদে ব্রহ্মা বাস করেন। ব্রহ্মলোকের নীচে তপলোক এবং এটির উপরে জাগতিক মহাবিশ্বের সমাপ্তি ও বৈকুণ্ঠ গ্রহসমূহের সূচনা। এটি স্বর্গের চেয়ে উন্নত ও চিরন্তন, এবং জ্ঞান ও আনন্দ দ্বারা পরিপূর্ণ।
নৃসিংহ পুরাণ মতে, ব্রহ্মলোক পাঁচ কোটি যোজন ( প্রায় ষাট কোটি কিলোমিটার) পরিমিত স্থান জুড়ে ছত্রাকারে মহাকাশে অবস্থান করছে।
মহাভারতে নিম্নোক্ত প্রকারে ব্রহ্মলোকের উল্লেখ রয়েছে। যেমন: "নারদ কহিলেন, হে ধর্ম্মরাজ! এক্ষণে পিতামহ ব্ৰহ্মার সভা বর্ণন করিতেছি, শ্রবণ করুন! ঐ সভার তুলনা নাই। পূর্ব্বকালে সত্যযুগে ভগবান আদিত্য মর্ত্যলোকদর্শনাথী হইয়া পরমসুখে ভূলোকে অবতীর্ণ হইবার নিমিত্ত নরকলেবর পরিগ্রহ করিয়া অপরিশ্রান্তচিত্তে ইতস্ততঃ সঞ্চরণ করিতে করিতে ব্ৰহ্মার মানসী সভা অবলোকন করেন। সভা দৰ্শন করিয়া তিনি আমাকে অকপটে কহিলেন, “হে নারদ! ব্রহ্মার মানসী সভা অনির্দেশ্য, অপ্রমেয় ও সর্ব্বভূত-মনোরম।” আমি আদিত্যমুখে ব্ৰহ্মসভার শোভাবর্ণন শ্রবণ করিয়া তৎক্ষণাৎ তদর্শনে একান্ত কুতুহলোক্রান্ত হইয়া তাঁহাকে কহিলাম, “ভগবান! এক্ষণে সর্ব্বপাপনাশিনী শুভা ব্রহ্মসভা সন্দর্শন করিতে আমার সাতিশয় অভিলাষ হইতেছে, অতএব আমি যেরূপ তপস্যা, ঔষধ, যোগ ও কর্ম্ম দ্বারা তাহা দেখিতে পাই, এমত বলিয়া দিউন।” দিবাকর এই কথা শুনিয়া বৰ্ষসহস্রাসাধ্য ব্রতের কথা উত্থাপন করিয়া কহিলেন, “হে তপোধন! তুমি একান্তমনে ব্ৰহ্মব্ৰত অনুষ্ঠান কর।” ''
সর্ব্বভুতদয়াবান ব্ৰহ্মা অভ্যাগত অতিথিগণ, দেব, দৈত্য, নাগ, দ্বিজ, যক্ষ, সুপর্ণ, কালেয়, অপ্সরা ও গন্ধর্ব্ব সকলেরই সমুচিত অভ্যর্থনা করিয়া থাকেন। তিনি যথাযোগ্য সমাদর প্রদর্শনপূর্ব্বক সাত্ত্বনাবাদ, সম্মান ও অর্থপ্ৰদান দ্বারা তাহাদিগের প্রীতি সম্পাদন করেন। এই সমস্ত আগন্তুকদিগের সমাগমে ও দগড়বাদ্যে সেই সুখপ্ৰদা সভা আকুল হইয়া উঠে। সর্ব্বতেজোময়ী, দিব্যা, ব্রহ্মর্ষিগণসেবিতা, শ্রমাপহারিণী, সেই সভা ব্রাহ্মী শ্ৰী দ্বারা দীপ্যমান হইয়া অদ্ভুত শোভা পাইয়া থাকে। হে রাজশাৰ্দূল! যাদৃশ তোমার এই সভা মনুষ্যলোকের দুর্লভ, তাদৃশ ত্ৰিলোকমধ্যে ব্ৰহ্মসভা দুষ্প্রাপ্য। হে ভারতবংশশ্রেষ্ঠ! আমি দেবলোকে এই সমস্ত সভা প্রত্যক্ষ করিয়াছি, এক্ষণে মনুষ্যলোকে সর্ব্বশ্রেষ্ঠতম তোমার এই সভা দৰ্শন করিলাম। '' —মহাভারত,সভাপর্ব,কালীপ্রসন্ন সিংহের অনুবাদ"
মোতি মসজিদ (দ্ব্যর্থতা নিরসন)
মোতি মসজিদ নামে কয়েকটি মসজিদ রয়েছে:
ফটিকছড়ি বালিকা পাইলট উচ্চ বিদ্যালয়
ইতিহাস
১৯৫৮ সালে এটি প্রতিষ্ঠিত হয়।
ব্যবস্থাপনা
বিদ্যালয় পরিচালনার জন্য জনাব আলহাজ্ব মোহাম্মদ নাসির উদ্দিনকে সভাপতি করে ১০ সদস্যের একটি পরিচালনা পরিষদ রয়েছে।
শিক্ষকবৃন্দ
বিদ্যালয়ের প্রধান শিক্ষক সৈয়দ মোহাম্মদ ইউসুফ। এছাড়া আরো ২৮ জন শিক্ষক-শিক্ষিকা এ প্রতিষ্ঠানে কর্মরত আছেন।
অবকাঠামো
বিদ্যালয় মূল ভবনটি একটি দ্বিতল ভবন।
শিক্ষা কার্যক্রম
এটি একটি বালিকা মাধ্যমিক বিদ্যালয়। বর্তমানে প্রায় দেড় হাজার শিক্ষার্থী এ বিদ্যালয়ে অধ্যয়নরত আছে।
ফলাফল ও কৃতিত্ব
বিগত বছরের পাশের হার ৯৮%।
গ্র্যান্ড থেফট অটো
গ্র্যান্ড থেফট অটো (Grand Theft Auto), যার সংক্ষিপ্ত রূপ জিটিএ, একটি ব্রিটিশ ভিডিও গেম সিরিজ যা ডেভিড জনস এবং মাইক ডেইলি দ্বারা নির্মিত, পরে দুই ভাই স্যাম এবং ড্যান হাউসার এবং যাখ্রি ক্লার্ক। এটি মূলত রকস্টার নর্থ (পূর্বের ডিএমএ ডিজাইন) দ্বারা ডেভেলপড এবং রকস্টার গেমস দ্বারা প্রকাশিত। এই সিরিজের নাম গ্র্যান্ড থেফট অটো রাখার কারণ গ্র্যান্ড থেফট অটো অপরাধ, যা মূলত যানবাহন সংক্রান্ত অপরাধকে নিয়ে।
এই সিরিজের শহরগুলো মূলত আমেরিকার শহরগুলোকে আদর্শ করেই বানানো হয়েছে। যেমন ভাইস সিটি, লিবার্টি সিটি, স্যান এন্ড্রিয়াস; মায়ামি, নিউ ইয়র্ক এবং ক্যালিফোর্নিয়াকে আদর্শ ভেবে করা হয়েছে। আগে এই তিনটি কল্পিত শহরকে কেন্দ্র করেই গেম নির্মাণ করা হত। কিন্তু বর্তমানে নতুন গেমগুলো একটিকে কেন্দ্র করেই করা হয়, যা প্রত্যন্ত এলাকা। বর্তমানে গেমগুলো মুক্ত চেতনাকে কেন্দ্র করে তৈরি হয় যেখানে খেলোয়াড়েরা নিজেদের মত করে গেম সাজাতে পারে। এই গেমে সাধারণত হাস্যরসের মাধ্যমে আমেরিকার সংস্কৃতিকে তুলে ধরা হয়, কিন্তু এটি গেমের ভিতরের প্রাপ্তবয়স্কদের অস্বাভাবিকতা এবং উগ্র মানসিকতা ধারণ করার জন্য বিতর্কিত। এই গেমে দেখান হয় কীভাবে একজন অপরাধী খারাপ কাজের মাধ্যমে মর্যাদার সাথে অপরাধ জগতে প্রধান চরিত্রে অভির্ভূত হয় । যে তার নেতা এবং অপরাধী সহকর্মীদের সাথে বা দলের সাথে বিশ্বাসঘাতকতা করে এবং অপরাধীদের সবকিছুর অধিষ্ঠাতা বনে যায়।
ভিডিও গেম ডেভেলপার ডিএমএ ডিজাইন প্রথম ১৯৯৭ সালে শুরু করে। এই সিরিজের তৃতীয় গেমের নাম ছিল গ্র্যান্ড থেফট অটো ৩ যা ব্যাপকভাবে প্রশংসিত হয় কারণ তারা থ্রীডি সেটিংস গেমে সংযোজন করে। অনেক বিখ্যাত গায়ক এবং অভিনেতা এই সিরিজে কণ্ঠ দেন। এটি এখন পর্যন্ত জনপ্রিয়তা এবং বাণিজ্যিক উভয় দিক থেকেই সবচেয়ে সফল ভিডিও গেম, ২০১৩র সেপ্টেম্বর পর্যন্ত ১৫ কোটি ইউনিট গ্র্যান্ড থেফট অটো বিক্রি হয়েছে।
গেমস তৈরির পূর্বকথা
১৯৯৫ সালে রাসেল কে, স্টিভ হেমন্ড, ডেভিড জোনস এবং মাইক ডেইলি এই চার বন্ধু মিলে গেমটি তৈরি করেন। ডেভিড জোনস ছিলেন একজন কম্পিউটার প্রোগ্রামার এবং তার নিজস্ব একটি ভিডিও গেমস তৈরির প্রতিষ্ঠান ছিল । তারা গেমসটির প্রধান চরিত্র হিসেবে একজন পুলিশ কর্মকর্তাকে রাখতে চেয়েছিলেন। তারা একদিন যখন রাস্তা দিয়ে হেঁটে যাচ্ছিলেন তখন খেয়াল করেন একটি দোকানের ভেতরে কিছু গ্যাংস্টার দোকানের মালিককে চাঁদা না দেওয়ার জন্য মারছে। হঠাৎ করে ঘটনাস্থলে পুলিশ আসলে গ্যাংস্টারা পালিয়ে যায় এবং পুলিশ তাদের চেষ্টা করেও ধরতে সক্ষম হয় না। ডেভিড জোনস এবং মাইক ডেইলিকে প্রত্যক্ষদর্শী হিসেবে জিজ্ঞাসাবাদ করা হয়। তারা তাদের কর্মস্থলে ফিরে আসলে তারা বুঝতে পারেন কেন্দ্রীয় চরিত্র হিসেবে পুলিশের বদলে গ্যাংস্টার রাখবেন। এতে গেমস এর আকর্ষণীয়তা বাড়বে। এছাড়াও পুলিশ হয়ে ভিলেনের পেছনে ঘোরার চেয়ে ভিলেন হয়ে পুলিশকে পেছনে ঘোরানোতে বেশি মজা পাওয়া যাবে।
৫১০-এর দশক
এটি গ্রেগরীয় বর্ষপঞ্জী অনুযায়ী ৫১০-এর দশক। এটি শুরু হয়েছে ১লা জানুয়ারি, ৫১০ থেকে এবং শেষ হয়েছে ৩১ ডিসেম্বর, ৫১৯ তারিখে।
গদ্দাম পদ্মজা রেড্ডি
গদ্দাম পদ্মজা রেড্ডি (জন্ম ১লা জানুয়ারী ১৯৬৭) হলেন একজন ভারতীয় কুচিপুড়ি নৃত্যাঙ্গনা এবং সঙ্গীত শিক্ষক। তিনি পৌরাণিক বিষয় এবং সমসাময়িক সামাজিক বিষয়গুলিতে ব্যালে পরিবেশন করেন। তিনি একটি কুচিপুড়ি দৃশ্যনৃত্য কাকাতিয়াম-এর নৃত্য পরিচালনা করেছেন। তিনি ২০০৬ সালে কলা রত্ন পুরস্কার, ২০১৫ সালে ভারতের সর্বোচ্চ শিল্প পুরস্কার সঙ্গীত নাটক আকাদেমি পুরস্কার এবং ২০২২ সালে শিল্পকলা ক্ষেত্রে ভারতের চতুর্থ সর্বোচ্চ বেসামরিক পুরস্কার পদ্মশ্রীতে ভূষিত হন।
প্রাথমিক জীবন
পদ্মজা রেড্ডি ১৯৬৭ সালের ১লা জানুয়ারী, অন্ধ্র প্রদেশের কৃষ্ণা জেলার পামাররুতে একটি রেড্ডি পরিবারে  জন্মগ্রহণ করেন, তাঁর বাবা-মায়ের নাম জিভি রেড্ডি এবং স্বরাজ্যলক্ষ্মী। তিনি পামাররুতে তাঁর দাদু-ঠাকুমার বাড়িতে বড় হয়েছেন। পরে তিনি হায়দ্রাবাদে চলে যান। তাঁর পরিবার ইউসুফগুড়ায় থাকত। তিনি সেন্ট থেরেসা স্কুলে এবং তারপর রেড্ডি কলেজে শিক্ষিত হন। তিনি কলা বিভাগে স্নাতক।
কাকতীয়ম
বাম|থাম্ব| ২০১৮ সালে [[রুদ্রমা দেবী|রুদ্রমা দেবীর চরিত্রে কাকতীয়ম অভিনয় করছেন পদ্মজা]] পদ্মজা একটি সাক্ষাৎকারে বলেছিলেন যে তিনি একটি শাস্ত্রীয় নৃত্যরূপ তৈরি করতে চেয়েছিলেন যা তেলঙ্গানার সংস্কৃতি ভিত্তিক। তিনি কাকতীয়ম নৃত্যের বিকাশ করেছিলেন। এটি কাকতীয় রাজবংশের সময়কালে রামাপ্পা মন্দিরের ইতিহাস এবং বিষয়, ভাস্কর্য ও নৃত্যের রূপগুলির উপর ভিত্তি করে একটি দু-ভাগের কুচিপুড়ি শাস্ত্রীয় দৃশ্যনৃত্য। তিনি বলেছিলেন যে নৃত্যের ধারণাটি রামপ্পা মন্দির, হাজার স্তম্ভের মন্দির এবং ওরাঙ্গাল কেল্লার ওপর তাঁর গবেষণাকে ভিত্তি করে তৈরি করা হয়েছিল। তাঁর মতে, এতি কাকতীয়দের একজন সামরিক কমান্ডার জয়পা সেনানীর লেখা একটি বই রত্নাবলীর উপর ভিত্তি করে তৈরি- যেখানে ১৩ শতকের নৃত্যের রূপগুলিকে নথিভুক্ত করা হয়েছে।
তিনি কাকতীয় রাজবংশের রানী রুদ্রমা দেবীর ভূমিকায় অভিনয় করেছিলেন। নাচের প্রথম অংশটি ২০১৭ সালের ফেব্রুয়ারিতে এবং দ্বিতীয় অংশটি ২০২১ সালের ডিসেম্বরে উপস্থাপন করা হয়েছিল, দুটিই হায়দ্রাবাদের শিল্পকলা বেদিকায় পরিবেশিত হয়েছিল। পদ্মজার মতে, নৃত্য রত্নাবলীতে নথিভুক্ত নৃত্যের ধারণার বিশালতার কারণে ব্যালেটিকে দুটি ভাগে বিভক্ত করা হয়েছিল এবং "বাজেট ও সম্ভাব্যতা"র কারণে তাদের মধ্যে কয়েকটি বেছে নেওয়া হয়েছিল। পদ্মজা বলেছিলেন যে তিনি বইটি আরও অধ্যয়ন করার এবং ভবিষ্যতের পরিবেশনায় বাকি নৃত্যের ধারণাগুলি উপস্থাপন করার পরিকল্পনা করেছেন, সেগুলি বর্তমানের দুটি অংশের নাটকে বাদ দেওয়া হয়েছিল।
অন্যান্য কাজ
পদ্মজা ২০১২ সালে জাতীয় পর্যটন উপদেষ্টা পরিষদের সদস্য হিসাবে কাজ করেছিলেন এবং ভারতীয় সাংস্কৃতিক সম্পর্ক কাউন্সিলের সাধারণ পরিষদের সদস্য ছিলেন।
পুরস্কার
পদ্মজাকে বিভিন্ন সম্মান ও পুরস্কার প্রদান করা হয়েছে। সেগুলির মধ্যে কিছু হলো ২০০৫ সালে শ্রী কৃষ্ণদেবরায় বিশ্ববিদ্যালয় থেকে ডক্টরেট ডিগ্রি এবং ২০২২ সালে শ্রী পদ্মাবতী মহিলা বিশ্ববিদ্যালয় থেকে সম্মানসূচক ডক্টরেট। ২০০৬ সালে, অন্ধ্র প্রদেশ সরকার তাঁকে কলা রত্ন উপাধিতে ভূষিত করেছিল। ২০১৫ সালে কুচিপুড়িতে তাঁর অবদানের জন্য তিনি সঙ্গীত নাটক আকাদেমি পুরস্কারে ভূষিত হন এটি ভারতের শিল্পকলার সর্বোচ্চ পুরস্কার। পরে ২০২২ সালে, ভারত সরকার তাঁকে শিল্পকলার ক্ষেত্রে দেশের চতুর্থ সর্বোচ্চ বেসামরিক পুরস্কার পদ্মশ্রী প্রদান করে।
ব্যক্তিগত জীবন
পদ্মজা রেড্ডি ১৯৮৮ সালে গদ্দাম শ্রীনিবাস রেড্ডিকে বিয়ে করেছিলেন, যিনি প্রাক্তন সংসদ সদস্য এবং বিধানসভার সদস্য গদ্দাম গঙ্গা রেড্ডির পুত্র। প্রণব নামে তাদের একটি ছেলে রয়েছে। তিনি হায়দ্রাবাদের বেগমপেটে থাকেন।
স্যান্ডউইচ রুটি
alt=A commercially produced sandwich bread|থাম্ব|240x240পিক্সেল| বাণিজ্যিকভাবে উৎপাদিত স্যান্ডউইচ রুটি alt=Sliced white bread|থাম্ব| কাটা সাদা রুটি alt=Tai Pan Bread & Cakes Co. sandwich bread, manufactured in Hong Kong|থাম্ব| হংকংয়ে তৈরি তাই প্যান ব্রেড অ্যান্ড কেকস কোং স্যান্ডউইচ রুটি স্যান্ডউইচ রুটি(এছাড়াও স্যান্ডউইচ ডেলা যেমন উল্লেখ করা হয়েছে) হল রুটি বিশেষভাবে প্রস্তুত করা হয় প্রস্তুতির জন্য ব্যবহার করা হবে স্যান্ডউইচ। স্যান্ডউইচ রুটি বিভিন্ন ধরনের, যেমন সাদা, পুরো গম, টক ডাল, রাই, মাল্টিগ্রেন এবং অন্যান্য মধ্যে উৎপাদিত হয়। স্যান্ডউইচ রুটি সহজেই টুকরো টুকরো করার জন্য তৈরি করা যেতে পারে,  পরিষ্কার বা অভিন্ন, এবং একটি সূক্ষ্ম ক্র্যাম্ব(রুটির নরম, অভ্যন্তরের অংশ) এবং একটি হালকা টেক্সচার থাকতে পারে।  স্যান্ডউইচ রুটি ক্র্যাম্ব এবং ক্রাস্টের সুষম অনুপাতের জন্য নকশাকৃত করা যেতে পারে, যার মাধ্যমে রুটি জায়গাটি পূরণ করে, সমর্থন করে, ড্রি‌পস এবং অগোছালোতা হ্রাস করে। কিছু কাঠের টুকরো করা   স্যান্ডউইচ রুটি ক্রস-বিভাগীয়ভাবে বর্গক্ষেত্র, কাটা সাদা এবং গমের রুটি বোঝাতে পারে, যা "বর্গের মধ্যাহ্নভোজ মাংস ধারণের জন্য নিখুঁতভাবে ডিজাইন করা হয়েছে" হিসাবে বর্ণনা করা হয়েছে।  আঙুলের স্যান্ডউইচ প্রস্তুত করার জন্য ব্যবহৃত রুটিটি কখনও কখনও স্যান্ডউইচ রুটি হিসাবে পরিচিত।  পেইন ডি মাই একটি স্যান্ডউইচ রুটি।   কিছু স্যান্ডউইচ রুটি সাবমেরিন স্যান্ডউইচের মতো নির্দিষ্ট ধরনের স্যান্ডউইচ তৈরিতে ব্যবহারের জন্য ডিজাইন করা হয়েছে।  বারবিকিউয়ের জন্য, একটি উচ্চ মানের সাদা স্যান্ডউইচ রুটির ব্যবহার আগুনের উপরে টোস্টিংয়ের জন্য উপযুক্ত হিসাবে বর্ণনা করা হয়েছে।  আঠালো মুক্ত স্যান্ডউইচ রুটি গ্লুটেন মুক্ত ময়দা, টেফ ময়দা,   এবং অন্যান্য উপাদান ব্যবহার করে প্রস্তুত করা যেতে পারে।
যুক্তরাষ্ট্রগুলোর মধ্যে
মার্কিন যুক্তরাষ্ট্রে ১৯৩০-এর দশকে স্যান্ডউইচ রুটি শব্দটি কাটা রুটি বোঝায় । সমসাময়িক সময়ে, মার্কিন গ্রাহকরা কখনও কখনও সাদা রুটি যেমন ওয়ান্ডার ব্রেডকে স্যান্ডউইচ রুটি  হিসাবে উল্লেখ করেন।  ওয়ান্ডার ব্রেড ওয়ান্ডার রাউন্ড স্যান্ডউইচ রুটি নামে একটি রুটি তৈরি করেছিল এবং বাজারজাত করেছিল, এটি গোলাকৃতির আকারের ঠান্ডা কাট ডিম এবং হ্যামবার্গারের মতো অন্যান্য ফিলিংয়ের সাথে ব্যবহার করার জন্য ডিজাইন করা হয়েছিল, তবে ভোক্তাদের চাহিদা কম থাকায় এটি বন্ধ করে দেওয়া হয়েছিল।  আমেরিকান স্যান্ডউইচ রুটি ঐতিহাসিকভাবে রুটি সমৃদ্ধ করতে দুধ বা তেল ব্যবহার থেকে প্রাপ্ত কিছু চর্বি অন্তর্ভুক্ত করেছে।  পাতলা-কাটা রুটি, যেখানে রুটি প্রচলিত চেয়ে কিছুটা পাতলা হয়, প্রায়শই "স্যান্ডউইচ রুটি" হিসাবে চিহ্নিত করা হয়।
বাণিজ্যিক স্যান্ডউইচ রুটি
কিছু সংস্থা এবং রেস্তোঁরা, যেমন সাবওয়ে, ব্রেড বেক করা যা স্যান্ডউইচগুলি প্রস্তুত করার জন্য বিশেষভাবে ব্যবহৃত হয়।  স্যান্ডউইচ প্রস্তুতির জন্য ব্যবহার করতে ডিজাইন করা এবং বিপণিত রুটি উৎপাদন করে। প্রকৃতির গর্ব হল আরেকটি ব্র্যান্ড যা স্যান্ডউইচ রুটি তৈরি করেছে । ব্রেড ভারতের লুধিয়ানা পাঞ্জাব ভিত্তিক একটি খাদ্য সংস্থা বন গ্রুপ অফ ইন্ডাস্ট্রিজ সুপার স্যান্ডউইচ রুটি নামে একটি পণ্য উৎপাদন করে। কিছু সুপার মার্কেট চেইন, যেমন এইচইবি, তাদের নিজস্ব ব্র্যান্ডের স্যান্ডউইচ উৎপাদন করে।  কিছু ভর উৎপাদিত স্যান্ডউইচ রুটি হয় টুকরা করা প্যাকেজ হচ্ছে আগে, অন্যরা অনৎপাদিত প্যাকেজ করছে। কিছু সংস্থা, যেমন নিসেন, এছাড়াও স্যান্ডউইচ রোল উৎপাদন করে।
জনপ্রিয় সংস্কৃতিতে
২০১২ সালে, নিউ জার্সি স্টেট ফেয়ার / সাসেক্স কাউন্টি ফার্ম অ্যান্ড হর্স শো দ্য ফ্লাইশম্যানের খামির "সেনসেশনাল স্যান্ডউইচ ব্রেড" প্রতিযোগিতা অনুষ্ঠিত হয়েছিল, যেখানে প্রতিযোগীরা ফ্লাইশম্যানের ইস্ট ব্যবহার করে তাদের ঘরে তৈরি স্যান্ডউইচ রুটি জমা দিয়েছিলেন। রুটিগুলি চেহারা, স্বাদ, জমিন, স্যান্ডউইচ ভরাট এবং সৃজনশীলতার মানদণ্ডের অধীনে বিচার করা হয়েছিল।  প্রতিযোগিতার মধ্যে নগদ পুরস্কার এবং রাষ্ট্রীয় এবং জাতীয় গ্র্যান্ড-প্রাইজ বিজয়ীদের অন্তর্ভুক্ত ছিল।
আরো দেখুন
বাল্কি রোল - নিউ ইংল্যান্ড আঞ্চলিক বিভিন্ন স্যান্ডউইচ রোল হোয়াগি রোল
রুটি তালিকা
স্যান্ডউইচগুলির তালিকা
পুলম্যান রুটি - কখনও কখনও স্যান্ডউইচ রুটি হিসাবে পরিচিত
পরিবেশ সমাজবিজ্ঞান
পরিবেশ সমাজবিজ্ঞান বলতে সাধারণত পরিবেশ ও সমাজের মধ্যকার মিথস্ক্রিয়ায় সমাজতাত্ত্বিক অধ্যয়নকে বোঝায়, যদিও সংজ্ঞাটি অব্যবহিত পরেই মানব সংস্কৃতি থেকে বাদবাকি পরিবেশকে বিচ্ছিন্ন করার সমস্যাকে আমাদের সামনে তুলে ধরে। সাধারণভাবে পরিবেশ ও সমাজের মধ্যকার সম্পর্কই এই ক্ষেত্রের মূল আলোচ্য বিষয়। তথাপি পরিবেশ সমাজবিজ্ঞানীরা সাধারণত পরিবেশ বিপর্যয়ের কারণ সামাজিক নিয়ামকসমূহ, এসব বিপর্যয়ের সামাজিক প্রভাব এবং বিপর্যয় মোকাবেলায় প্রচেষ্টাসমূহ অধ্যয়নের উপর বিশেষ গুরুত্ব আরোপ করে থাকেন। অধিকন্তু, যেসব সামাজিক প্রক্রিয়ার মাধ্যমে বিশেষ কিছু পরিবেশীয় অবস্থাকে বিপর্যয় বলে সম্বোধন করা হয় সেগুলোর উপরও অধিক গুরুত্ব দেওয়া হয়।
যদিও ১৯৯০'র দশকে পরিবেশ সমাজবিজ্ঞানের কৃতিবাদী(constructivist) ও বাস্তববাদী(realist) ধারার মধ্যে কখনও কখনও তিক্ত বিতর্ক চলেছে, উভয়পক্ষই পরবর্তীকালে একটি সাধারণ ভিত পেয়েছে। কারণ উভয়পক্ষই ক্রমবর্ধমানভাবে গ্রহণ করছে যে, পবিবেশগত সমস্যাগুলোর একটি জাগতিক বাস্তবতা থাকার পরেও এগুলো কেবলমাত্র বৈজ্ঞানিক জ্ঞান, কর্মীপ্রচেষ্টা এবং প্রচারমাধ্যমের আগ্রহের মত মনুষ্য প্রক্রিয়ার দ্বারাই চিহ্নিত হয়। অধিকাংশ পরিবেশগত সমস্যার একটি বাস্তবিক তাত্ত্বিক মর্যাদা রয়েছে। যদিও এসব সমস্যা সম্পর্কে আমাদের জ্ঞান নির্মিত হয় বিজ্ঞানী, কর্মী, প্রচারমাধ্যম ও অন্যান্য সামাজিক নিয়ামক দ্বারা বিভিন্ন পরিবেশীয় অবস্থাকে সমস্যা হিসেবে নির্মাণের মত সামাজিক প্রক্রিয়া থেকে। অনুরূপভাবে পরিবেশগত সমস্যাগুলোর কোনো তাত্ত্বিক ভিত্তি থেকে থাকলেও এগুলোকে অবশ্যই সামাজিক প্রক্রিয়ার সাহায্যেই বুঝতে হয়। এই আন্তসম্পর্ক বর্তমানে ব্যাপকভাবে গৃহীত কিন্তু বিতর্কটির নানাদিক সমসাময়িক গবেষণায় এখনও চালু রয়েছে।
Sydensticker Neto (1995) এর মতে, "Environmental sociology is the study of reciprocal interaction between the physical, social organization and social behaviour." অর্থাৎ " দৈহিক বা ভৌতিক পরিবেশ, সামাজিক সংগঠন ও সামাজিক আচরণের মধ্যে বিনিময়যোগ্য ক্রিয়া-প্রতিক্রিয়ার অধ্যায়নই হলো পরিবেশ সমাজবিজ্ঞান। "
ঢুম্পা সঙ্গীত
সৃষ্টি
ঢুম্পার সৃষ্টির কৃতিত্ব কবিসুর্য বলদেব রথকে দেওয়া হয়, যিনি ওড়িশার গঞ্জাম জেলার ১৮ শতকের শেষের দিকে এবং ১৯ শতকের প্রথম দিকের ওড়িয়া সাহিত্যের কবি ছিলেন । গঞ্জাম জেলার গ্রামীণ এলাকায় এখনও ঢুম্পা গীত নামে পরিচিত।
উপস্থাপনা
ঢুম্পা সঙ্গীত পরিবেশনায় দশজন পর্যন্ত সঙ্গীতজ্ঞের দল থাকে যারা বিভিন্ন তাল বাদ্যযন্ত্র বাজায়, একজন প্রধান গায়ক, কোরাস গায়ক এবং একজন গোটিপুয়া নর্তকী। কিছু পরিবেশনায় প্রধান গানের সাথে হারমোনিয়াম, তবলা, বাঁশি, বীণা, মারদালা, থালি এবং নাগারা বাজানো হয়।
জনপ্রিয়তা হ্রাস এবং পুনরুজ্জীবনের প্রচেষ্টা
ওড়িশার সাহিত্য ও সাংস্কৃতিক ইতিহাসের একটি গুরুত্বপূর্ণ অংশ হওয়া সত্ত্বেও ঢুম্পা পরিবেশনা একটি বিরল ঘটনা হয়ে উঠেছে। কবিসুর্য এবং ঢুম্পা গীতের জন্মস্থান দিগপাহান্দিতে এখন মাত্র ৩০ থেকে ৪০ জন শিল্পচর্চাকারী বাস করেন। সাম্প্রতিক বছরগুলোতে, ওড়িশা এবং ভারত সরকার এই শিল্পের প্রতি আগ্রহ পুনরুজ্জীবিত করার জন্য পদক্ষেপ নিয়েছে। কলকাতার ইস্টার্ন জোনাল কালচারাল সেন্টার 'গুরু-শিষ্য পরম্পরা' স্কিমের অধীনে ঢুম্পা সঙ্গীত প্রচার করছে। গুরু আদিত্য কুমার পাত্র, দিগপাহান্দি, গঞ্জাম এই শিল্পকলার উল্লেখযোগ্য সূচক।
দ্বিতীয় আজেস
দ্বিতীয় আজেস বা দ্বিতীয় অজ বা দ্বিতীয় অয় খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।
মুদ্রা
দ্বিতীয় আজেস প্রচুর দ্বিভাষী মুদ্রা প্রচলন করেন যার এক পিঠে গ্রিক লিপিতে বাসিলেওস বাসিলেওন মেগালোউ আজোউ (গ্রিক: ΒΑΣΙΛΕΩΣ ΒΑΣΙΛΕΩΝ ΜΕΓΑΛΟΥ ΑΖΟΥ) ও অশ্বারূঢ় রাজার চিত্র এবং অপর পিঠে খরোষ্ঠী লিপিতে মহারাজস রাজাতিরাজস মহতস অয়স ও বিতর্ক মুদ্রারত এথেনার চিত্র উৎকীর্ণ রয়েছে। তাঁর বেশ কিছু রৌপ্য মুদ্রায় জিউসের চিত্র উৎকীর্ণ রয়েছে। রবার্ট সিনিয়র কয়েকটি মুদ্রা বিশ্লেষণ করেন যেখানে দেখা যায়, দ্বিতীয় আজেসের মুদ্রাগুলির ওপর প্রথম আজেস নিজের নাম উৎকীর্ণ করেন। এবং সেই কারণে তিনি মত দেন যে প্রথম আজেস ও দ্বিতীয় আজেস একই ব্যক্তি।
ভারতীয় কিউপিড
ইন্ডিয়ান কিউপিড (বৈজ্ঞানিক নাম: Everes lacturnus (Godart)) এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'পলিয়োম্যাটিনি' উপগোত্রের সদস্য।
উপপ্রজাতি
ভারতে প্রাপ্ত ইন্ডিয়ান কিউপিড এর উপপ্রজাতি হল-
বিস্তার
এদের ভারত, অস্ট্রেলিয়া এবং ইন্দোমালয় এর বিভিন্ন অঞ্চলে দেখা যায়।
জহিরুল হক ভূঁইয়া মোহন
জহিরুল হক ভূঁইয়া মোহন একজন বাংলাদেশি রাজনীতিবিদ ও একাদশ জাতীয় সংসদ সদস্য। জহিরুল হক ভূঁইয়া মোহন নরসিংদী-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জন্ম ও শিক্ষাজীবন
জহিরুল হক ভূঁইয়া মোহনের জন্ম নরসিংদী জেলায়।
রাজনৈতিক ও কর্মজীবন
জহিরুল হক ভূঁইয়া মোহন রাজনীতিতে সক্রিয় এবং প্রবীণ রাজনৈতিক জহিরুল হক ভূঁইয়া মোহন দ্বিতীয় বার সংসদ সদস্য নির্বাচিত হলেন।
দোড্ডবল্লাপুর
দোড্ডবল্লাপুর (ইংরেজি: Dod Ballapur) ভারতের কর্ণাটক রাজ্যের বেঙ্গালুরু গ্রামীণ জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে দোদ বাল্লাপুর শহরের জনসংখ্যা হল ৭১,৫০৯ জন। এর মধ্যে পুরুষ ৫২% এবং নারী ৪৮%।
এই শহরের জনসংখ্যার ১২% হল ৬ বছর বা তার কম বয়সী।
দ্য ভাইরাল ফিভার
সদস্য
২০১৭ সালের হিসাবে, টিভিএফ গ্রুপের মুম্বই এবং দিল্লিতে মোট ২৪০ জনেরও অধিক সদস্যের দল রয়েছে। তন্মধ্যে, বিশ্বাসযোগ্য মিডিয়া রিপোর্ট অনুসারে, টিভিএফ-এর মূল দলের কিছু গুরুত্বপূর্ণ সদস্য ২০২০ সালের আগস্টে প্রতিষ্ঠানটি থেকে চলে গিয়েছিলেন। উল্লেখযোগ্য সদস্যদের মধ্যে কয়েকজন হলেন:
বিটা-ল্যাক্টাম অ্যান্টিবায়োটিক
thumb|Core structure of [[penicillins (top) and cephalosporins (bottom). β-lactam ring in red.]] বিটা-ল্যাক্টাম অ্যান্টিবায়োটিক (Beta-lactam antibiotic/β-Lactam antibiotic) হচ্ছে একটি অধিক ব্যবহৃত অ্যান্টিবায়োটিক গ্রুপ। বিটা ল্যাক্টাম অ্যান্টিবায়োটিক ব্যাকটেরিয়ার কোষ প্রাচীর তৈরিতে বাধাপ্রদান করে। ব্যাকটেরিয়া বিটা ল্যাক্টাম অ্যান্টিবায়োটিকের বিরুদ্ধে বিটা ল্যাক্টামেজ এনজাইম তৈরি করে যা এই বিটা ল্যাক্টাম রিং'কে আক্রমণ করে।
ব্যবহার
বিটা ল্যাক্টাম অ্যান্টিবায়োটিকগুলো ব্যাকটেরিয়াজনিত সংক্রমণ ও প্রতিষেধক (Prophylaxis) হিসেবে দায়ী ব্যাকটেরিয়ার জন্য নির্দেশিত। প্রথমত, বিটা ল্যাক্টাম অ্যান্টিবায়োটিক মূলত গ্রাম পজিটিভ ব্যাকটেরিয়ার বিরুদ্ধে সক্রিয়, বর্তমানে অবশ্য বিস্তৃত পরিসরের (broad-spectrum) বিটা ল্যাক্টাম অ্যান্টিবায়োটিকগুলোও গ্রাম নেগেটিভ ব্যাকটেরিয়ার বিরুদ্ধে তাদের কার্যকারিতা বৃদ্ধি করেছে।
কাজের ধরন
thumb|right|পেনিসিলিন ও অন্য বিটা ল্যাক্টাম আন্টিবায়োটিকগুলো ব্যাকটেরিয়ার পেনিসিলিন বাইন্ডিং প্রোটিনের (পিবিপি) সাথে যুক্ত হয়ে আড়াআড়ি যুক্ত ব্যাকটেরিয়ার কোষ প্রাচীর তৈরিকে বাধা দেয়। thumb|right|বিটা ল্যাক্টাম আন্টিবায়োটিকের অনুপস্থিতিতে, ব্যাকটেরিয়ার কোষ প্রাচীর ব্যাকটেরিয়ার পুনরুৎপাদনকে তরান্বিত করে। thumb|right|সেল মিডিয়াতে বিটা ল্যাক্টাম আন্টিবায়োটিক যোগ করা হলে বিভক্তরত ব্যাকটেরিয়াগুলোর কোষ প্রাচীর আর বিভক্ত হতে পারে না ফলে ব্যাকটেরিয়া বড় ও ভঙ্গুর স্পেরোপ্লাষ্ট গঠন করে। বিটা ল্যাক্টাম আন্টিবায়োটিকগুলো হলো ব্যাকটেরিসাইডাল (bacteriocidal,ব্যাকটেরিয়া ধ্বংসকারী) এবং ব্যাকটেরিয়ার পেপ্টাইডোগ্লাইকেন প্রাচীর গঠনে বাধাপ্রদান করে। পেপ্টাইডোগ্লাইকেন প্রাচীর ব্যাকটেরিয়ার দৃঢ়তার জন্য গুরুত্বপূর্ণ বিশেষ করে গ্রাম-পজিটিভ ব্যাকটেরিয়ার উপর। ট্রান্সপেপ্টাইডেশন স্তরটি পেনিসিলিন বাইন্ডিং প্রোটিন নামক ট্রান্সপেপ্টাইডেজ এনজাইম দ্বারা তরান্বিত হয়ে থাকে। বিটা ল্যাক্টাম আন্টিবায়োটিকগুলো কেবল বিভাজক্ষম ব্যাকটেরিয়াকেই ধ্বংস করে না সাথে সাথে সায়ানোব্যাকটেরিয়া সহ সায়ানেলে বিভক্ত, ফটোসিন্থেটিক অরগানেলসে বিভক্ত গ্লুকোফাইটস ও ব্রায়োফাইটের ক্লোরোপ্লাষ্টকেও বাধাগ্রস্ত করে। অপরদিকে, তাদের ভাস্কুলার প্লান্টের প্লাস্টিডের উপর কোনো প্রভাব নেই। এন্ডোসিমবায়োটিক সূত্র সমর্থন করে ভূমিস্থ গাছের প্লাস্টিড বিভক্তি নির্দেশ করে। বিটা ল্যাক্টাম আন্টিবায়োটিকগুলো ডি-এলানাইল-ডি-এলানিন এর সদৃশ (analogues, আনালগ) টার্মিনাল এমাইনো এসিড জায়মান (nascent) পেপ্টাইডগ্লাইকেনের ন্যাম/ন্যাগ প্রিকোরসর পেপ্টাইডের সাবইউনিট (NAM/NAG-peptide subunits)। বিটা ল্যাক্টাম এন্টিবায়োটিকের ও ডি-এলানাইল-ডি-এলানিনের গাঠনিক সাদৃশ্যতার কারণে এন্টিবায়োটিক পেনিসিলিন বাইন্ডিং প্রোটিনের (পিবিপি) এক্‌টিভ সাইটের সাথে যুক্ত হওয়াকে সহজতর করে। বিটা ল্যাক্টাম নিউক্লিয়াস অণুটি/মউলিকিউলটি অপরিবর্তনীয়ভাবে পিবিপি'র একটিভ সাইটের (এক্রাইলেট) Ser403 অংশের সাথে সংযুক্ত হয়। এক অপরিবর্তনীয় বন্ধন শেষে জায়মান টান্সপেপ্টাইডের ট্রান্সপেপ্টাইডেশন প্রক্রিয়াটি বন্ধ করে ব্যাকটেরিয়ার কোষ প্রাচীর উৎপাদনকে নষ্ট করে দেয়।
সাধারণ অবস্থায়, পেপ্টাইডোগ্লাইকেন প্রিকোরসর ব্যাকটেরিয়ার কোষ প্রাচীর পুনর্গঠনের নির্দেশ করে। ফলশ্রুতিতে, স্বয়ংক্রিয়ভাবে অটোলাইটিক সেল ওয়াল হাইড্রোলেজ সক্রিয়তার সূত্রপাত ঘটে। বিটা ল্যাক্টাম কর্তৃক পেপ্টাইডোগ্লাইকেন প্রিকোরসর উৎপাদন হতে পারে না, যেটা পেপ্টাইডোগ্লাইকেন অটোলাইটিক হাইড্রোলেজ প্রক্রিয়ার মাধ্যমে পরিপাক করে ফেলে। ফলে বিটা ল্যাক্টাম এন্টিবায়োটিকের ব্যাকটেরিসাইডাল ক্রিয়া আরো কয়েকগুণ বাড়িয়ে দেয়।
বাধাদান প্রক্রিয়া
সংজ্ঞানুসারে, সকল বিটা-ল্যাক্টাম আন্টিবায়োটিকগুলোর বিটা ল্যাক্টাম রিং আছে। তাদের কার্যকারিতা নির্ভর করে তারা কতটুকু অখণ্ড অবস্থায় পিবিপি পর্যন্ত পৌছাতে পারে তার উপর। বিটা ল্যাক্টাম আন্টিবায়োটিকগুলোর প্রতি দুইভাবে ব্যাকটেরিয়ার প্রতিরোধ গড়ে তোলে -
নামকরণ
রিংএর গঠন অনুসারে বিটা ল্যাক্টামগুলোর নামকরণ করা হয়। যেমন -
পেনিসিলিন
সেমিসিনথেটিক পেনিসিলিনগুলো পেনিসিলিন নিউক্লিয়াস ৬ -এপিএ (৬ – এমাইনো পেনিসিলানোয়িক এসিড) থেকেই সূচনা ঘঠে।
প্রথম প্রজন্ম
thumb|[[সেফালেক্সিনএর একটি গঠন চিত্র, ১ম প্রজন্মের সেফালোস্পোরিন ]]
দ্বিতীয় প্রজন্মের সেফামাইসিন
এন্টি এনারোবিক সমৃদ্ধ মধ্যম পরিসর।
তৃতীয় প্রজন্ম
বিস্তৃত পরিসরের।
এন্টি সিউডোমোনাস সমৃদ্ধ বিস্তৃত পরিসর।
চতুর্থ প্রজন্ম
অধিকতর বিস্তৃত পরিসরের যা গ্রাম পজিটিভ ও বিটা ল্যাক্টামেজ স্থিত।
কার্বাপেনেমস ও পেনেমস
সর্বাধিক বিস্তৃত পরিসরে বিটা ল্যাক্টাম এন্টিবায়োটিকগুলো হচ্ছে -
মনোব্যাক্টাম
বিটা-ল্যাক্টামের মতই, মনোব্যাক্টামের সাথে কোনো রিং নিউক্লিয়াস সংযুক্ত থাকে না। অতঃপর, তাতে ক্রস সেন্‌সিটিভিটি প্রতিক্রিয়া হয় না।
বিটা ল্যাক্টামেজ প্রতিরোধক
যদিও তারা অত্যন্ত কম সংখ্যক ব্যাকটেরিয়া বিরোধী, তারা বিটা ল্যাক্টাম রিং ধারণ করে। তাদের একমাত্র লক্ষ্য হলো বিটা ল্যাক্টাম এন্টিবায়োটিক নিষ্প্রভ করে এমন উৎসেচক বিটা ল্যাক্টামেজের সহিত স্থায়ী বন্ধন সৃষ্টির মাধ্যমে বিটা ল্যাক্টাম এন্টিবায়োটিকের কার্যকারিতা বাড়িয়ে দেয়া। যেমন -
ঔষধের পার্শ্ব প্রতিক্রিয়া
বিটা ল্যাক্টাম এন্টিবায়োটিকের সাধারণ পার্শ্ব প্রতিক্রিয়াসমূহের মধ্যে ডায়ারিয়া, বমি বমি ভাব, ফুস্কূড়ি (র‍্যাশ), ত্বকপীড়ক (Urticaria), সুপার ইনফেকশন (সাথে ক্যান্ডিডিয়াসিস)। বিরল ঔষধ প্রতিক্রিয়ার সাথে বমি বমি ভাব, জ্বর, ইরিথেমা, ত্বকের প্রদাহ ডার্মাটাইটিস, এনজিওডেমা, সিউডোমেম্ব্রনাস কোলাইটিস। বিটা ল্যাক্টাম এন্টিবায়োটিকের পেরেন্টেরাল ইঞ্জেকশনের ক্ষেত্রে ব্যথা ও প্রদাহ একটি সাধারণ ঘটনা।
বোম্বে দুর্গ
থাম্ব|১৬৬৬ সালে বোম্বে দুর্গ বোম্বে দুর্গ (কাসা দা ওর্তা বা ওর্তার বাড়ি নামেও ডাকা হয়) মুম্বই (আগেকার বোম্বে) শহরে নির্মিত সবচেয়ে প্রাচীন প্রতিরক্ষামূলক কাঠামোর মধ্যে একটি। বর্তমান দুর্গটি একজন পর্তুগিজ সম্ভ্রান্তব্যক্তি, গার্সিয়া দে ওর্তা কর্তৃক নির্মিত "ম্যানর হাউস" এলাকায় ব্রিটিশদের দ্বারা নির্মিত একটি কাঠামো। ওর্তা ১৫৫৪ থেকে ১৫৭০ সালের মধ্যে পর্তুগালের রাজাদের কাছ থেকে বোম্বে দ্বীপকে ইজারা দেন।
ইতিহাস
স্থানীয় নীলা কুরলা পাথর এবং দক্ষিণের কোঙ্কণ এলাকা হতে লোহিত ল্যাটারাইট পাথর দ্বারা দুর্গটি নির্মাণ করা হয়। এই দ্বীপটি ১৬৬৫ সালে ব্রিটিশদের হস্তগত হয় এবং ১৬৬৮ সালে ব্রিটিশ ইস্ট ইন্ডিয়া কোম্পানি দুর্গটিকে অধিকারে নিয়ে নেয়। দীর্ঘ দশ বছরের বেশি সময় ধরে, তারা জমিদারী খাস কামড়ার আশপাশে একটি প্রতিরক্ষামূলক কাঠামো গড়ে তোলে। ১৭১৬ এবং ১৭২৩ সালের মাঝামাঝি সময়ে উন্নয়নশীল শহরটির চারিদিকে প্রাচীর দিয়ে পরিবেষ্টন করা হয়। যদিও দ্রুত নগরায়নের ফলে ১৮৬৫-তে প্রাচীরটিকে ভেঙে দেয়া হয়, যার ভগ্নাবশেষ এখনো কিছু এলাকায় বিদ্যমান।
মূল পর্তুগিজ দুর্গটির খুব কমই উপাত্ত রয়েছে এবং ঐতিহাসিকেরা জমিদারী এলাকার মূল অবস্থান একসঙ্গে করার চেষ্টা করছেন। দক্ষিণ মুম্বইয়ের একটি নৌ স্টেশনে আইএনএস এঙ্গরে এলাকার মধ্যে দুটি প্রবেশদ্বার অবস্থিত। এখানে একটি সূর্যঘড়ি রয়েছে যা পর্তুগিজ যুগের বলে মনে করা হয়। এই সূর্যঘড়িতে দিনের ১২ঘণ্টা চিহ্নিত করা হয় না, বরং ঐসময়কার লোকেদের কাছে নির্দিষ্ট সময়ের তাৎপর্য বলে গণ্য করা হত।
দুর্গের মধ্যকার প্রধান ভবনটি ছিল রাজ্যপালের বাসভবন, যেখানে বোম্বের প্রথম রাজ্যপাল জেরাল্ড অঙ্গিয়ার থাকার জন্য ব্যবহার করতেন। পরবর্তী দুই শতাব্দী ধরে বাসভবনটি প্রথমে পারেল এবং অতঃপর মালবার পাহাড়ে স্থানান্তরিত করে ব্যবহার করা হয়। বর্তমান ভবনটি পশ্চিমাঞ্চলীয় নৌ কম্যান্ডের ফ্ল্যাগ অফিসার প্রধান সেনাপতির ভবনে অবস্থিত।
গোপীনাথপুর দোল পূর্ণিমা মেলা
গোপীনাথপুর দোল পূর্ণিমা মেলা পাঁচশ বছরের পুরনো ঐতিহ্যবাহী একটি মেলা। এটি বাংলাদেশের জয়পুরহাট জেলার আক্কেলপুর উপজেলা সদর থেকে ছয় কিলোমিটার দূরে গোপীনাথপুর ইউনিয়নে অনুষ্ঠিত হয়। প্রতিবছর দোল পূর্ণিমার দিন থেকে মেলাটি শুরু হয়। মেলাটি ১৫ দিনব্যাপী চলে।
ইতিহাস
ইতিহাস থেকে জানা যায়, প্রায় সাড়ে ৫০০ বছর আগে ১৪৯২ থেকে ১৫৩৫ সালে শাসক নবাব আলাউদ্দিন হোসেন শাহ গোপীনাথপুরে বেড়াতে আসেন। তখন এখানে নন্দিনী প্রিয়া নামে এক সাধকের আতিথিয়েতায় মুগ্ধ হয়ে নবাব ওই সাধককে প্রায় ৬০৪ একর জমি লাখেরাজ দান করে দিয়ে যান, যার উৎস থেকে প্রতি বছর দোল যাত্রা ও মেলা উৎসব চলে আসছে।
দোলপূর্ণিমা মেলা কমিটির আয়োজকদের বরাত অনুযায়ী, সাড়ে ৫০০ বছরের পুরনো এ মেলা শুরু থেকেই ঘোড়ার জন্য প্রসিদ্ধ ছিল। স্বাধীনতার পরও মেলায় নেপাল, ভুটান, ভারত, পাকিস্তানসহ মধ্যপ্রাচ্যের দেশগুলো থেকে উন্নত জাতের ঘোড়া আসতো। বর্তমানে ময়মনসিংহ, জামালপুর টাঙ্গাইল, বগুড়া, নওগাঁ, দিনাজপুর, গাইবান্ধা, পাবনা, রাজশাহী, নাটোর, সিরাজগঞ্জ, রাজশাহীসহ দেশের বিভিন্ন অঞ্চলের ঘোড় সওয়ারি ও ঘোড়া মালিকরা এ মেলায় ঘোড়া নিয়ে আসেন।
হরিশচন্দ্রের দীঘি
হরিশচন্দ্রের দীঘি মুন্সীগঞ্জ জেলার রামপালে অবস্থিত একটি প্রত্নতত্ত্ব নিদর্শন ও বাংলাদেশের অন্যতম প্রাচীন দীঘি। স্থানীয়ভাবে দীঘিটি মাঘী পূর্ণিমা দীঘি নামেও পরিচিত। জনশ্রুতি অনুসারে, এ অঞ্চলে দীঘিটি খনন করেছিলেন রাজা হরিশচন্দ্র।
ইতিহাস
১০৯১ থেকে ১১০৩ পর্যন্ত পাল বংশীয় রাজা শূরপালের ভাই রামপাল বিক্রমপুর অঞ্চল শাসন করেন সেসময় তার নামানুসারে রামপাল গ্রামের নামকরণ করা হয়েছিল বলে ধারণা করা হয়ে থাকে। পাল বংশের রাজাগণ বিভিন্ন অঞ্চলে বিভক্ত ছিলেন তবে তাদের মধ্যে হরিশচন্দ্র রাজার রাজত্ব রংপুর পর্যন্ত বিস্তৃত ছিল ও তিনি সাভারের কাঁঠালবাড়ী থেকে তার রাজ্য পরিচালনা করতেন বলে মনে করা হয়।
দীঘিটি কে খনন করেছিলেন সে সম্পর্কে ইতিহাসবিদগণ সঠিক তথ্য উদ্‌ঘাটন করতে পারেননি। তবে মনে করা হয় রাজা হরিশচন্দ্রের শাসনামলেই দীঘিটি খনন করা হয়েছিল।
কিংবদন্তি
কিংবদন্তি অনুসারে, এ দীঘিটিকে ঘিরে অনেক গল্প প্রচলিত। বর্তমানে প্রতি বছর এখানে মাঘী পূর্ণিমাতে মেলার আয়োজন করা হয়। মেলায় আগত অনেক লোকই বিশ্বাস করে, এ দীঘিটিতে কোন অলৌকিক শক্তি রয়েছে। এমন বিশ্বাস থেকে আগতরা বিভিন্ন উপঢৌকন দিয়ে দীঘিটির পূজা করে থাকে। জনশ্রুতি অনুসারে, ব্রিটিশ শাসনামলে এ দীঘির পানি সম্পূর্ণ সেচার জন্য বেশ কিছুদিন চেষ্টা করার পর তারা তাদের চেষ্টা বন্ধ করে করে দেয় পানি না কমার কারণে।
আলাউদ্দিন কায়কোবাদ
প্রথম কায়কোবাদ বা সুলতান আলাউদ্দিন কায়কোবাদ বিন কায়কোবাজ। (১১৮৮-১২৩৭) ছিলেন রোমে সেলজুক সুলতান যিনি ১২২০ থেকে ১২৩৭ সাল পর্যন্ত রাজত্ব করেছিলেন। তিনি তার প্রতিবেশী বিশেষত মেনগুজেক বেইলিক এবং আইয়ুবীদের ব্যয়ে সুলতানের সীমানা প্রসারিত করেছিলেন এবং কালোন ওরস বন্দর অধিগ্রহণের সাথে ভূমধ্যসাগরে একটি সেলজুক উপস্থিতি প্রতিষ্ঠা করেছিলেন, পরে তার সম্মানে আল'ইয়া নামকরণ করা হয়। সুলতান, কখনও কখনও স্টাইল্ড "কায়কাবাদ দ্য গ্রেট", তাঁর সমৃদ্ধ স্থাপত্যীয় উত্তরাধিকার এবং তাঁর রাজত্বকালে উন্নত উজ্জ্বল আদালত সংস্কৃতির জন্য আজো তাকে স্মরণ করা হয়।
কায়ক্বাদের রাজত্ব আনাতোলিয়ায় সেলযুক রাজবংশ শক্তি ও প্রভাবের অপূর্ব প্রতিনিধিত্ব করেছিল এবং কায়কোবাদ নিজে রাজবংশের সর্বাধিক বিশিষ্ট রাজকুমার হিসাবে বিবেচিত হয়েছিলেন। ত্রয়োদশ শতাব্দীর মাঝামাঝি মঙ্গোল আগ্রাসনের পরবর্তী সময়ে, আনাতোলীয় বাসিন্দারা প্রায়শই তার রাজত্বকে সোনার যুগ হিসাবে প্রত্যাখান করে যখন আনাতোলীয়ান বেইলিকদের নতুন শাসকরা তাকে শনাক্ত করা বংশের মাধ্যমে তাদের নিজস্ব কর্তৃত্বকে ন্যায়সঙ্গত করার চেষ্টা করেছিল।
জীবনী
পরে ১২১৯ (অথবা ১২২৯) সালে কায়কাজের অপ্রত্যাশিত মৃত্যু হয়। এতে কায়কোব বন্দিদশা থেকে মুক্তি, সালতানাতের সিংহাসন পেতে সফল হয়েছেলিন।
থাম্ব|কাজল কুল বা রেড টাওয়ার, আল কন্যা কায়ক্ববাদ আই দ্বারা নির্মিত। ১২২৭/১২২৮ সালে কায়কোবাদ আনাতোলিয়ায় উন্নীত হয়, যেখানে জালাল আদ-দ্বীন মিংবার্নু এর আগমন একটি অস্থিতিশীল রাজনৈতিক পরিস্থিতি তৈরি করেছিল যিনি মঙ্গোলদের দ্বারা তাঁর খয়েরেজমিয়ান সাম্রাজ্যের ধ্বংস থেকে পালিয়ে এসেছিলেন। সুলতান বৃষ পর্বতমালার সীমান্তে তুর্কি সম্প্রদায়  বসতি স্থাপন করেছিলেন, এটি পরবর্তীতে আইসেল নামে অঞ্চলে পরিচিতি পায়। ত্রয়োদশ শতাব্দীর শেষের দিকে, এই তুর্কী সম্প্রদায়েরা  কারামান বেইলিক প্রতিষ্ঠা করেছিল। সুলতান পরাজিত আর্তুকিজ  এবং  আইয়ুবীয় রাজবংশ এবং শোষিত মেনগুজিক আমিরাত সুলতানি অনুগত  করে, এবং এর দুর্গ ধরে হিজন মনসুর, আদিয়ামান প্রদেশ-এর, এবং সেমিসগিজেজ  অভিযান  করেন। তিনি একটি বিদ্রোহ দমন করে ত্রিভিজনড সাম্রাজ্য ও তাদের সম্পদকে করায়ত্ব করেন। কমিনোজ রাজবংশ  ও তাদের পরিবারগুলো সুলতানের সাথে চুক্তি করেন।
প্রথমে কায়কবাদ মঙ্গোলের হুমকির বিরুদ্ধে তার তুর্কি আত্মীয় জালাল আদ-দীন মিংবার্নুর সাথে একটি জোট চেয়েছিলেন। জোটটি অর্জন করা হয় এবং এরপরে জালাল আদ-দ্বীন আহলাতের গুরুত্বপূর্ণ দুর্গ গ্রহণ করেছিলেন। কায়কোবাদ পরিশেষে ১২৩০ সালে ইয়াসিজিমান যুদ্ধে তার কাছে পরাজিত সিভাস  এবং এরজিনিচান শহর আয়ত্বে নেন। তার বিজয়ের পরে, তিনি আরও পূর্ব দিকে অগ্রসর হন এবং এরজুরুম, আহলাত এবং লেক ভ্যান অঞ্চলের (পূর্বে আইয়ুবিডের অংশ) অঞ্চলে সেলজুক শাসন প্রতিষ্ঠা করেছিলেন। দিয়েরবাকরের আরতুকিদ এবং সিরিয়ার আইয়ুবিডরা তাঁর সার্বভৌমত্বকে স্বীকৃতি দেয়। তিনি জর্জিয়ার বেশ কয়েকটি দুর্গও দখল করেছিলেন, যার রানী শান্তির পক্ষে মামলা করেছিলেন এবং কায়কবাদের দ্বিতীয় পুত্র কায়খুসরোর সাথে তার কন্যাকে তামরকে বিয়ে দিয়েছিলেন।
রাম সুলতানিয়ার সীমান্তে মঙ্গোলদের ক্রমবর্ধমান উপস্থিতি এবং শক্তি সম্পর্কে স্মরণ করে তিনি তার পূর্ব প্রদেশগুলিতে প্রতিরক্ষা এবং দুর্গগুলিকে আরও শক্তিশালী করেছিলেন। তিনি স্বল্প বয়সে ১২৩৭ সালে মারা যান। তার অর্জন করা স্বাধীনতায় মারা যাওয়ার পরে শেষ হয়।
থাম্ব|ইয়াকলি মিনারে মসজিদ, আন্টালিয়ায় প্রথম কায়ক্ববাদ দ্বারা নির্মিত
পরিচয়
রুস্তম শুকুরভের মতে, সম্ভবত কায়কবাদ এবং তার ভাই প্রথম কায়কৌস যারা উভয়ই বাবার সাথে কনস্ট্যান্টিনোপলে যথেষ্ট সময় কাটিয়েছিলেন, একই দ্বৈত স্বীকৃতি (খ্রিস্টান ও মুসলিম) এবং দ্বৈত জাতিগত (তুর্কী / পার্সিয়ান এবং গ্রীক) পরিচয় ছিল কায়খুসরো-১, কায়কোবাজ ২, এবং মাসুদ দ্বিতীয় ।
স্থাপত্য ও সাংস্কৃতিক উত্তরাধিকার
কায়কাবাদ আনাতোলিয়া জুড়ে একটি বৃহত আকারের বিল্ডিং ক্যাম্পেইন স্পনসর করেছিলেন। শহর ও দুর্গগুলি পুনর্গঠন ছাড়াও তিনি বহু মসজিদ, মধ্যযুগীয়, কাফেলাওয়ালা, সেতু এবং হাসপাতাল নির্মাণ করেছিলেন, যার অনেকগুলি আজও রক্ষিত। সেলজুক রাজবংশের প্যালেস এর নির্মাণ শেষ করার পাশাপাশি কোনিয়ায় তার নির্মিত কুবাদাবাদ প্যালেস এর তীরে লেক বেয়শীল এবং কয়কোবাদ প্রাসাদ কাছাকাছি কায়সেরি  নির্মাণ করেন।
বিয়ার গ্রিলস
এডওয়ার্ড মাইকেল "বিয়ার" গ্রিল্‌স (Bear Grylls জন্ম: ৭ জুন ১৯৭৪) একজন ব্রিটিশ অভিযাত্রী, লেখক ও টেলিভিশন উপস্থাপক। তিনি তার ম্যান ভার্সেস ওয়াইল্ড (২০০৬-২০১১), যা যুক্তরাজ্যে বর্ন সার্ভাইবর: বিয়ার গ্রিল্‌স নামে প্রচলিত, টেলিভিশন ধারাবাহিকের কারণে সর্বাধিক পরিচিত। এছাড়াও তিনি যুক্তরাজ্য ও যুক্তরাষ্ট্রে বিপুল সংখ্যক টেলিভিশন ধারাবাহিকের সাথে যুক্ত ছিলেন।
২০০৯ সালের জুনে গ্রিল্‌স ৩৫ বছর বয়সে সর্বকনিষ্ঠ স্কাউট প্রধান হিসেবে নিযুক্ত হন।
ব্যক্তিগত জীবন
বিয়ার গ্রিলস উত্তর আয়ারল্যান্ডের ডোনাঘাডি এলাকায় ৪ বছর বয়স অবধি শৈশব অতিবাহিত করেছেন। এরপর তিনি তার পরিবারের সাথে ক্যামব্রিজ অঞ্চলে যান। কনজারভেটিভ পার্টির প্রয়াত রাজনীতিবিদ স্যার মাইকেল গ্রিলস ছিলেন বিয়ারের পিতা। বিয়ারের মা হলেন লেডি গ্রিলস যার মা প্যাট্রিসিয়া ফোর্ড ছিলেন পেশায় একজন রাজনীতিবিদ এবং সংসদ সদস্য। বিয়ার গ্রিলসের একজন বড় বোন রয়েছেন, তার নাম লারা ফাউসেট। লারা পেশায় একজন টেনিস কোচ। লারাই বিয়ার গ্রিলসের “বিয়ার” নামটি দেন যখন তার বয়স কেবল এক সপ্তাহ।
গ্রিলস ইটন হাউস, লুডগ্রুভ স্কুল, ইটন কলেজে শিক্ষা লাভ করেছেন। ইটন কলেজের ছাত্রাবস্থায় তিনি সেখানকার প্রথম পর্বতারোহণ ক্লাব প্রতিষ্ঠা করেন। এছাড়া তিনি ইউনিভার্সিটি অফ লন্ডন থেকে স্নাতক ডিগ্রী অর্জন করেন। অতি অল্প বয়সেই গ্রিলস তার বাবার কাছ থেকে পর্বতারোহন এবং নৌচালনা শিখেছেন। তার বাবা নৌচালনায় দক্ষ ছিলেন। কৈশোরেই গ্রিলস স্কাইডাইভিং এবং কারাতে শেখেন। তিনি যোগ ও নিনজৎসু চর্চা করেন। আট বছর বয়সে তিনি কাব স্কাউট হন। গ্রিলস ইংরেজি, স্প্যানীয় এবং ফরাসি ভাষা জানেন। তিনি ধর্মে একজন খ্রিস্টান, এবং তিনি ধর্মবিশ্বাসকে তার জীবনের “মেরুদন্ড” হিসেবে অভিহিত করেছেন।
বিয়ার গ্রিলস ২০০০ সালে সারা গ্রিলসকে বিয়ে করেন। তাদের তিন পুত্র সন্তান রয়েছে। তাদের নাম জেস, মার্মাডিউক এবং হাক্‌লবেরি।
থাম্ব|কাদা, ঘাম এবং অশ্রু, রানার্সদের সাহসী মেজাজ।
এভারেস্ট জয়
১৯৯৮-এর ১৬ মে বিয়ার গ্রিলস তার শৈশবের লালিত স্বপ্ন মাউন্ট এভারেস্ট জয় করেন। আট বছর বয়সে যখন তার বাবা তাকে এভারেস্টের একটি ছবি উপহার দেন, তখনই গ্রিলসের মনে এভারেস্ট জয় করার ইচ্ছা জাগে। এভারেস্ট জয়ের মাধ্যমে মাত্র ২৩ বছর বয়সে তিনি গিনেস বুক অফ ওয়ার্ল্ড রেকর্ডস-এ সর্বকনিষ্ঠ ব্রিটিশ হিসেবে এভারেস্ট জয়ের রেকর্ড করেন। তার প্যারাশুট দুর্ঘটনার আঠারো মাস পরেই তিনি এভারেস্টে আরোহণ করেন। জেমস অ্যালেন নামের একজন অস্ট্রেলীয় নাগরিক ২২ বছর বয়সে একটি দলের সাথে এভারেস্ট জয় করেন। মাত্র ১৯ বছর বয়সে এভারেস্ট জয় করে রব গন্টলেট নামের এক ব্রিটিশ তরুণ গ্রিলসের রেকর্ড ভেঙে ফেলেন।
গণমাধ্যম
বিয়ার গ্রিলস টেলিভিশন জগতে প্রবেশ করেন একটি ডিওডোরেন্টের বিজ্ঞাপনে অংশগ্রহণের মাধ্যমে। ইংল্যান্ডের প্রতিরক্ষা মন্ত্রণালয়ের উদ্যোগে নির্মিত সেনাবাহিনীর মাদক-বিরোধী টিভি ক্যাম্পেইনেও বিয়ার গ্রিলস উপস্থিত হন। এছাড়া বিশ্বখ্যাত হ্যারডস দোকানের বিজ্ঞাপনেও গ্রিলস অংশগ্রহণ করেন। গ্রিলস বেশ কিছু টেলিভিশন প্রোগ্রামে অংশ নিয়েছেন। এর মধ্যে রয়েছে ফ্রাইডে নাইট উইথ জোনাথন রোজ, অপরাহ উইনফ্রে শো, দ্য টুনাইট শো উইথ যে লেনো, দ্য লেট শো ডেভিড লেটারম্যান ইত্যাদি। গ্রিলস ইন্টারনেটে পাঁচ পর্বের একটি সিরিজে উপস্থিত হন যেখানে তাকে নগর-জীবনে টিকে থাকার কৌশল দেখাতে হয়। ওয়ার্নার ব্রাদার্স গ্রিলসকে তাদের ক্ল্যাশ অফ দ্য টাইটানস চলচ্চিত্রে অভিনয়ের প্রস্তাব দিয়েছিল।
বিয়ারের প্রথম রচিত বইয়ের নাম ফেসিং আপ। এটি যুক্তরাজ্যের সবচেয়ে বেশি বিক্রিত বইয়ের তালিকায় স্থান পায়। এটি যুক্তরাষ্ট্রে দ্য কিড হু ক্লাইম্বড এভারেস্ট নামে প্রকাশিত হয়। এভারেস্টে তার অভিযান এবং অভিজ্ঞতা নিয়ে রচিত দ্বিতীয় বই ফেসিং দ্য ফ্রোজেন অশেন ২০০৪ সালে উইলিয়াম হিল স্পোর্টস বুক অফ দ্য ইয়ার পুরস্কারের জন্য মনোনীত হয়। গ্রিলসের তৃতীয় বই বর্ন সারভাইভর: বিয়ার গ্রিলস; এটি পৃথিবীর বেশ কিছু প্রতিকূল পরিবেশে তার টিকে থাকার অভিজ্ঞতা অবলম্বনে রচিত হয়েছে। এটি সানডে টাইমস টপ টেন বেস্ট সেলার তালিকায় স্থান পায়। এছাড়া তিনি বিয়ার গ্রিলস আউটডোর অ্যাডভেঞ্চার নামে একটি বই লিখেন। ২০১১ সালে বিয়ার গ্রিলস আত্মজীবনী প্রকাশ করেন। এর নাম মাড, সোয়েট অ্যান্ড টিয়ারস: দ্য অটোবায়োগ্রাফি। দুর্গম স্থানে টিকে থাকার কৌশলের উপর শিশু-কিশোরদের জন্য তিনি বেশ কটি বই রচনা করেন। এগুলো হল মিশন সারভাইভাল: গোল্ড অফ দ্য গডস, মিশন সারভাইভাল: ওয়ে অফ দ্য ওলফ, মিশন সারভাইভাল: স্যান্ডস অফ দ্য স্করপিয়ন, মিশন সারভাইভাল: ট্র্যাক্স অফ দ্য টাইগার।
এস্কেপ টু দ্য লিজিওন
২০০৫ সালে বিয়ার গ্রিলস এবং তার এগারো সহযোগীর ফ্রেঞ্চ ফরেন লিজিওনের আওতায় সাহারা মরুভূমিতে প্রশিক্ষণের উপর এস্কেপ টু দ্য লিজিওন নামে একটি টেলিভিশন শো নির্মিত হয়। এটি যুক্তরাজ্যের চ্যানেল ফোর এবং যুক্তরাষ্ট্রের মিলিটারি চ্যানেলে প্রচারিত হয়। এছাড়া ২০০৮-এও এটি যুক্তরাজ্যের হিস্টোরি চ্যানেলে পুনঃপ্রচারিত হয়।
বর্ন সারভাইভর/ম্যান ভার্সেস ওয়াইল্ড
thumbnail|ম্যান ভার্সেস ওয়াইল্ড এর একটি পর্বের চিত্রায়নের পূর্বমূহুর্তে তোলা একটি ছবি।
যুক্তরাজ্যের চ্যানেল ফোর-এ বর্ন সারভাইভর: বিয়ার গ্রিলস নামে গ্রিলস একটি প্রোগ্রাম করে থাকেন। এটি অস্ট্রেলিয়া, নিউজিল্যান্ড, কানাডা, ভারত এবং যুক্তরাষ্ট্রে ম্যান ভার্সেস ওয়াইল্ড নামে প্রচারিত হয়। এছাড়া ইউরোপ, এশিয়া এবং আফ্রিকার অনেক দেশীটি আল্টিমেট সারভাইভাল নামে প্রচারিত হয়। এই অনুষ্ঠানে দেখানো হয়, বিয়ার গ্রিলসকে কোন প্রতিকূল পরিবেশে নিয়ে যাওয়া হয়। সেই পরিবেশে প্রতিকূলতার মধ্যে কীভাবে বেঁচে থাকাওতে হয় তা গ্রিলস প্রদর্শন করে। ২০০৬ সালে ম্যান ভার্সেস ওয়াইল্ড শুরু হয় এবং এটি যুক্তরাষ্ট্রের সর্বাধিক জনপ্রিয় টেলিভিশন প্রোগ্রামে পরিণত হয়। বিশ্বজুড়ে ১.২ বিলিয়ন মানুষ এই অনুষ্ঠান দেখে থাকে।
এই অনুষ্ঠানে দেখায় বিয়ার গ্রিলস সুউচ্চ পর্বত-শৃঙ্গে আরোহণ করছে, হেলিকপ্টার থেকে প্যারাশুট নিয়ে নামছে, প্যারাগ্লাইডিং করছে, বরফ-আবৃত পাহাড়ে উঠছে, গভীর অরণ্যের আগুনের মধ্য দিয়ে দৌড়াচ্ছে, সাপ পোকা-মাকড় কীট-পতঙ্গ খাচ্ছে, মরুভূমির কড়া রোদ থেকে পরিত্রাণের জন্য প্রস্রাব-সিক্ত টিশার্ট দিয়ে মাথা আবৃত করছে, সাপের খোলসের মধ্যে প্রস্রাব জমিয়ে রেখে পান করছে, হাতির মল নিঃসৃত তরল পান করছে, হরিণের বিষ্ঠা খাচ্ছে, কুমিরের সাথে যুদ্ধ করছে, সীলের চামড়াকে পোশাকের মত বানিয়ে সাঁতারের সময় হ্রদের হিমশীতল পানি থেকে পরিত্রাণের জন্য তা পরিধান করছে, জলপ্রপাত থেকে ঝাপিয়ে পড়ছে, বাঁশ দিয়ে ভেলা বানিয়ে সাগর পাড়ি দিচ্ছে, সাগরের তলদেশে কোন প্রকার যন্ত্রের সাহাযে ছাড়াই মাছসহ অন্যান্য জলজ প্রাণী শিকার করে খাচ্ছে, প্রতিকূল পরিবেশে আশ্রয় হিসেবে স্থানীয় জিনিস দিয়ে থাকার জায়গা বানাচ্ছে এবং দুর্গম পরিবেশে টিকে থাকার জন্য এমনি আরো উপায় ও কৌশল সে অবলম্বন করছে।
২০১২ এর মার্চে ডিসকভারি চ্যানেল বিয়ার গ্রিলসের সাথে চুক্তি-সংক্রান্ত মতৈক্যের কারণে ম্যান ভার্সেস ওয়াইল্ড অনুষ্ঠান নির্মাণ বন্ধ করে। যদিও পরবর্তিতে তিনি আবার ডিসকভারি চ্যানেলের সাথে কাজ করা শুরু করেন।এর পর থেকে তার প্রোগ্রাম চলতে থাকে। 302px|থাম্ব|Marines complete - Vehicle Recovery Course 301
এমভি নৌ কল্যাণ-১
বাংলাদেশ নৌবাহিনী জাহাজ (সংক্ষেপেঃ বানৌজা) এমভি নৌ কল্যাণ-১ বাংলাদেশ নৌবাহিনীর নৌ কল্যাণ-শ্রেণীর একটি কন্টেইনার জাহাজ জাহাজ। এই জাহাজটিকে দেশীয় প্রযুক্তিতে খুলনা শিপইয়ার্ডে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে রসদ, অস্ত্র ও গোলাবারুদ, ট্যাংক, সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য খুলনা শিপইয়ার্ডে জাহাজ নির্মানের পদক্ষেপ নেয়া হয়। এরই ধারাবাহিকতায় খুলনা শিপইয়ার্ডে কোস্টাল কন্টেইনার জাহাজ জাহাজটির নির্মাণকাজ শুরু হয়। অবশেষে ৬ সেপ্টেম্বর, ২০২১৫ সালে এমভি নৌ কল্যাণ-১ বাংলাদেশ নৌবাহিনীতে কমিশন লাভ করে।
বৈশিষ্ট্য ও যান্ত্রিক কাঠামো
এমভি নৌ কল্যাণ-১ জাহাজটির দৈর্ঘ্য, প্রস্থ এবং গভীরতা । এই উভচর জাহাজটির ওজন ৬০০ টন এবং জাহাজটিতে রয়েছে ২টি শ্যাফট ও ২টি কামিন্স কেটিএ১৯এম৩  ডিজেল ইঞ্জিন (মার্কিন যুক্তরাষ্ট্র), ৩টি পারকিন্স  ডিজেল ইঞ্জিন (অতিরিক্ত) ও ২টি শ্যাফট। জাহাজটির সর্বোচ্চ গতিবেগ ঘণ্টায় । এটি ২৫ জন জনবল নিয়ে একনাগাড়ে ৭ দিন অভিযান পরিচালনা করতে সক্ষম।
৫২০-এর দশক
থাম্ব|(ডানে) আর্চবিশপ ম্যাক্সিমিয়ান এবং (বাম) আদালতের কর্মকর্তা এবং প্রাইটোরিয়ান গার্ডদের সাথে সম্রাট জাস্টিনিয়ানের আদালত; ইতালির রাভেনার সান ভিটালের ব্যাসিলিকা। এটি গ্রেগরীয় বর্ষপঞ্জী অনুযায়ী ৫২০-এর দশক। এটি শুরু হয়েছে ১লা জানুয়ারি, ৫২০ থেকে এবং শেষ হয়েছে ৩১ ডিসেম্বর, ৫২৯ তারিখে।
ঊষা রঞ্জন ঘটক
জীবনী
ঊষা রঞ্জন ঘটক ১৯৩১ সালের ২৬শে ফেব্রুয়ারি ব্রিটিশ ভারতের অবিভক্ত বাংলার ব্রাহ্মণবাড়িয়ায় জন্মগ্রহণ করেছিলেন, এটি একটি ঐতিহাসিক গুরুত্বপূর্ণ শহর (বর্তমানে বাংলাদেশে)। হেম রঞ্জন ঘটক-সৌদামিনী দেবীর সাত সন্তানের মধ্যে তিনি একজন ছিলেন। তিনি স্থানীয় বিদ্যালয়ে পড়াশোনা করেছিলেন এবং ১৯৪৭ সালে ম্যাট্রিক পাস করার পরে ১৯৪৯ সালে আগরতলা থেকে ইন্টারমিডিয়েট পড়াশোনা শেষ করেন। তিনি আশুতোষ কলেজ থেকে রসায়নে স্নাতক (বিএসসি, সাম্মানিক) হয়েছিলেন এবং ১৯৫৩ সালে রাজাবাজার বিজ্ঞান কলেজ থেকে স্নাতকোত্তর ডিগ্রি অর্জন করেছিলেন। পরীক্ষায় প্রথম স্থান অর্জনের জন্য তিনি মতিলাল মল্লিক পদক এবং বিশ্ববিদ্যালয় স্বর্ণপদক লাভ করেছিলেন। পরবর্তীকালে, তিনি ইন্ডিয়ান অ্যাসোসিয়েশন ফর দ্য কাল্টিভেশন অফ সায়েন্স (আইএসিএস) এ ডক্টরাল পড়াশুনার জন্য ভর্তি হয়েছিলেন এবং জৈব রসায়নবিদ পি সি দত্তের অধীনে গবেষণা করেছিলেন। তিনি ১৯৫৭ সালে কলকাতা বিশ্ববিদ্যালয়ের অধীন রাজাবাজার বিজ্ঞান কলেজ থেকে পিএইচডি ডিগ্রি অর্জন করেছিলেন। তিনি আরও দু'বছর আইএসিএসের সাথে ছিলেন। তারপরে তিনি তাঁর ডক্টরাল পরবর্তী পড়াশুনার জন্য মার্কিন যুক্তরাষ্ট্রে চলে গিয়েছিলেন। সেখানে তিনটি কেন্দ্রে তিনি গবেষণা করেছিলেন, সেগুলি হল মেইন বিশ্ববিদ্যালয়, ক্যালিফোর্নিয়া বিশ্ববিদ্যালয়, বার্কলি এবং সেন্ট জনস বিশ্ববিদ্যালয়। তিনি ১৯৬৩ সালে ভারতে ফিরে এসে আইএসিএস-এ তাঁর কর্মজীবন শুরু করেছিলেন। ১৯৯৬ সালে চাকরি থেকে অবসর গ্রহণ পর্যন্ত তিনি সেখানে কাজ করে গেছেন। এর মধ্যে, তিনি জৈব রসায়ন বিভাগের প্রধান (১৯৭৭–৮৯) এবং পরিচালক হিসাবে (১৯৮৯-৯৬) দায়িত্ব পালন করেছিলেন। পরে, তিনি ভারতীয় রাসায়নিক জীববিজ্ঞান সংস্থার সাথে আইএনএসএ এর বরিষ্ঠ বিজ্ঞানী হিসাবে যুক্ত হয়েছিলেন।
ঘটক অনিন্দিতার সাথে বিবাহবন্ধনে আবদ্ধ হয়েছিলেন এবং এই দম্পতি কলকাতায় থাকতেন। এখানেই, ২০০৫ সালের ১৮ই জুন, হৃদযন্ত্র বিকল হওয়ার কারণে তিনি মৃত্যুবরণ করেছিলেন। মৃত্যুকালে তাঁর বয়স হয়েছিল ৭৬ বছর।
অবদান
ঘটকের অবদান মূলত ছিল বিন্যাস রসায়ন নিয়ন্ত্রিত জৈব সংশ্লেষণ। তিনি পলিকার্বোসাইক্লিক ডাইটারপেনয়েড এবং ব্রিজড-রিং যৌগগুলির সংশ্লেষণের পদ্ধতিগুলি বিকাশের জন্য পরিচিত ছিলেন। ডিঅক্সিপোডোকার্পিক অ্যাসিড, ডিআইসোপ্রোপাইল ডিহাইড্রোএবিয়েটিক অ্যাসিড এবং এর সাথে সম্পর্কিত ৫টি এপিমারের চারটি সম্ভাব্য রেসমিক মিশ্রণ সম্পর্কে ছিল তাঁর কাজ। এর আগে পর্যন্ত বিন্যাস রসায়নে যে অনিশ্চয়তা ছিল তা এর পরে অনেকটাই কেটে গিয়েছিল। তিনি জিব্বারেলিন (বৃদ্ধি-নিয়ন্ত্রক উদ্ভিদ হরমোনগুলির একটি গোষ্ঠী) সম্পর্কিত যৌগগুলির সম্পূর্ণ সংশ্লেষণ ব্যাখ্যা করেছিলেন। ডায়াজোকিটোন এবং পাশাপাশি নতুন অ্যানিউলেশন প্রতিক্রিয়াগুলির মাধ্যমে ধনাত্মক আয়নিত এবং র‌্যাডিকাল প্রক্রিয়া জড়িত রেজিও-নির্দিষ্ট ও বিন্যাস-নির্দিষ্ট আন্তঃআণবিক ক্ষারকীয় পুনঃস্থাপন করে তিনি মুক্ত র‌্যাডিক্যাল সাইক্লাইজেশন রসায়ন বোঝা সহজ করেছিলেন।
ঘটক তাঁর গবেষণাগুলি, তাঁর লেখা একটি বই এ সেঞ্চুরি, ১৮৭৬-১৯৭৬ এবং সহকর্মী-পর্যালোচিত জার্নালে প্রকাশিত বেশ কয়েকটি নিবন্ধের মাধ্যমে নথিভুক্ত করে গেছেন। একটি অনলাইন নিবন্ধের সংগ্রহস্থল, রিসার্চগেট, এর মধ্যে ১৪৮টিকে তাদের তালিকাভুক্ত করেছে। তিনি বেশ কয়েকজন ডক্টরাল ছাত্রকে গবেষণায় পরামর্শ দিয়েছিলেন এবং তাঁর রচনাগুলি থেকে বেশ কয়েকজন লেখক উদ্ধৃত করেছেন। তিনি বেশ কয়েকটি জার্নালের সাথে যুক্ত ছিলেন, এর মধ্যে আছে ইন্ডিয়ান জার্নাল অফ কেমিস্ট্রি (বিভাগ বি), প্রসিডিংস অফ ইন্ডিয়ান সায়েন্সেস (রসায়ন বিজ্ঞান) এবং ভারতীয় জাতীয় বিজ্ঞান একাডেমির কার্যক্রম। এদের সম্পাদকীয় বোর্ডের সদস্য হিসাবে তিনি যুক্ত ছিলেন। এছাড়া তিনি ১৯৯৪ থেকে ১৯৯৬ সাল পর্যন্ত ভারতীয় জাতীয় বিজ্ঞান একাডেমি পরিষদের সদস্য হিসাবে দায়িত্ব পালন করেছিলেন।